Olen Hannu Grönroos. Tervetuloa ohjelmaan mukaan!
Tänään puhun sinulle aiheesta Ovi uuteen elämään.
Lähtökohtana ovat Jeesuksen sanat (Johannes 10:9): -
On siis olemassa ovi, näkymätön, mutta näkyväistä todellisempi.
Tuo ovi on Jeesus Kristus. Hän itse sen ilmoitti.
Otetaan Raamatusta eräs tilanne, joka valaisee, -
miten voidaan käydä sisälle tuosta ovesta.
Luukkaan evankeliumin 19. luvussa kerrotaan näet Sakkeuksesta, -
joka lienee meille hyvinkin tuttu, varsinkin siitä, -
että hän oli pienikokoinen mies ja publikaani eli veronkantaja.
Hän oli lisäksi erittäin rikaskin, koska oli hyötynyt ammatistaan.
Eräänä päivänä Jeesus tuli Jerikon kaupunkiin.
Hänen oli tuotakin tietä kuljettava. Uskon näet, -
että Hän nimenomaan tiesi, että siellä on mies, -
joka erityisesti tarvitsee Häntä omaan elämäänsä.
Kun Hän tulee Jerikon kaupunkiin, niin pienikokoinen Sakkeus, -
joka väkijoukossa näki vain toisten selät, päätti nousta puuhun -
nähdäkseen paremmin. Kun Jeesus tulee paikalle, -
Hän katsahtaa ylös.
Hän tiesi jo etukäteen, että siellä on henkilö, -
joka sydämestään janoaa Jeesus Nasaretilaisen puoleen.
Niinpä Jeesus pysähtyy ja pyytää Sakkeusta tulemaan alas.
Sakkeus tulee alas. Mitä Jeesus sanoo hänelle?
"Tänään olen oleva sinun kodissasi, sinun huoneessasi."
Ajatella! Herra tiesi kaiken etukäteen, mitä tulee tapahtumaan.
Raamatun mukaan Sakkeus tuli nopeasti alas -
ja otti hänet iloiten vastaan. Nyt voidaan myös todeta näin.
Ei aina tarvitse tulla itkien ja surkeillen Jeesuksen luokse.
Voi myös tulla iloiten. Iloiten ja kiitollisena siitä kutsusta, -
jonka Jeesus antaa.
Tämä johti loppujen lopuksi siihen, -
että Jeesus ilmoitti kaikille ja kaikkien muidenkin kuullen: -
Nyt Sakkeus tuli siihen joukkoon, joka lähti seuraamaan Jeesusta.
Voin hyvin kuvitella, että tuo päivä merkitsi Sakkeukselle -
kaikkein suurinta ja ihaninta päivää koko hänen elämässään.
Hän astui ovesta sisälle.
Hän astui maallisesta rikkaudesta -
ja siitä, mikä oli häntä kokonaisuudessa johdattanut, -
uuteen johdatukseen Jeesus-ovesta uskon kautta Jeesukseen.
Mitä tuolla oven toisella puolella onkaan?
Se ei ole vain jokin yhdessä hetkessä tapahtuva kokemus, -
vaan Jumala on varannut koko tälle matkalle jotain sellaista, -
joka osoittaa Hänen olevan sitä, mitä Hän ilmoitti.
"Olen tullut, että teillä olisi elämä ja olisi yltäkylläisyys."
Olen maaseudulta ja lapsuuden- kodissani oli lehmiä.
Kun pitkän talven jälkeen lehmät päästettiin ulos hakaan, -
niin oli riemuista katsoa lehmien iloa siitä, -
että ne olivat päässeet vapauteen. Oli otettu pois rautakettingit, -
jotka olivat vanginneet heidät paikalleen navetassa.
Ne poistettiin heidän kaulastaan ja niskastaan.
Vapauteen päästyään ne oikein iloitsivat ja hyppivät riemusta, -
kun ei mikään pidättänyt heitä. Jotain tällaista sisältää se elämä, -
johon Jumala on meidät kutsunut. Siitä sanoi mm. Daavid näin: -
Siis Jumalan laidunmaa on jotain sellaista, -
joka saa ihmisen syvään kiitollisuuteen, kuin uuteen sisältöön.
Hän aivan kuin saa näkönsä. Sokeus, joka on estänyt häntä näkemästä -
tätä Jumalan maailmaa, otetaankin yhtäkkiä pois.
Raamattu sanoo, että hänestä tulee kuin unta näkeväinen.
Se, mitä ei ole oikein osannut uneksiakaan, -
tulee nyt todellisuudeksi ihmisen elämään.
Edesmennyt ystäväni kertoi uskoontulostaan.
Se oli niin voimakas kokemus hänellä, -
että hän oli Pyhän Hengen vaikutuksessa ja voimassa -
kolme päivää niin voimakkaasti, -
ettei meinannut saada suustaan ulos suomen sanaa.
No, ei kaikilla ole näin voimakkaita kokemuksia.
Silti kenen elämään Herra Jeesus tulee pelastajana ja Vapahtajana, -
antaa Pyhän Henkensä, niin onhan se ihan jotain muuta -
kuin tämä ajallinen elämä.
Tähän Herra on meidät tarkoittanut: yltäkylläisyyteen, -
sisäiseen kiitollisuuteen, Hänen armonsa omistamiseen, -
kaikkeen siihen, mitä Raamattu meille lupaa.
Tietysti tässä mitalissa on toinenkin puoli.
Siitä Daavid mainitsee lankeemuksensa jälkeen -
ja synnin tuskassa ollessaan. Hän oikein huutaa Jumalan puoleen.
Sen kertoo meille Psalmi 51: -
Se oli Daavidin kokemus tuossa langenneessa tilassa.
Ottiko Jumala pois Pyhän Henkensä? Ei ottanut, -
vaan Hän armahti Daavidin, -
kun Daavid synnin tuskassaan huutaa Jumalan puoleen.
Ja uudelleen se lepo ja rauha ja kiitollisuus ja riemu -
tulivat Daavidin elämään. Suuressa osassa psalmeja -
se myös välittyy meille, jotka tänä päivänä luemme niitä.
Jumala on tarkoittanut, että elämämme voisi olla puhdistettu -
Jeesuksen Kristuksen kalliilla sovintoverellä.
Jesaja jo etukäteen ilmoittaa -
700 vuotta ennen Jeesuksen ristinkuolemaa: -
Siis tänä päivänä saat ammentaa ilolla -
kiitollisesta sydämestäsi sitä anteeksiantamusta, -
sitä uutta elämää, jonka Kristus on sinuakin varten valmistanut.
Jeesus sanoi, että Hän on tullut, jotta meillä olisi elämä -
ja se olisi yltäkylläisenä. Ei vain jotenkin vähäisenä, -
aivan kuin pikkuriikkisenä, -
vesilasin pohjalla olevana pisarana.
Ei, vaan että malja olisi yltäkylläinen.
Siitä sinä saat juoda ja tulet täyteen yltäkylläisyyttä.
Jos et vielä ole uskossa -
tai katselet ja kuuntelet ulkopuolella -
tai kaipaat uudistusta, -
niin nyt voit ottaa Kristuksen vastaan ja voit uudistua.
Jeesus Kristus pesee sinut verellään täysin puhtaaksi.
Pyhä Henki täyttää sinun elämäsi. Rukoile nyt yhdessä minun kanssani.
Rakas Jeesus, kiitos, että saan tulla tällaisena Sinun tykösi.
Herra, kiitos, että saan omistaa täydellisen Jumalan armon, -
jonka Sinä olet antanut minuakin varten.
Kiitos, että saan ilolla ammentaa -
tästä anteeksiantamuksen lähteestä sitä, mikä vapauttaa minut, -
mikä puhdistaa minut ja täyttää minut Sinun Hengelläsi.
Kiitos, Jeesus, että näin saan antaa elämäni Sinulle. Aamen.
Tekstitys: Tuula-Riitta Virrankare